ชัดแล้ว! “เจริญโภคภัณฑ์โฮลดิ้ง” ขายบิ๊กล็อต MAKRO ดันฟรีโฟลต 15%
ชัดแล้ว! เจริญโภคภัณฑ์โฮลดิ้งขายบิ๊กล็อต MAKRO จำนวน 160 ล้านหุ้น สัดส่วน 1.51% ให้กับ “Credit Suisse AG” เพื่อเพิ่มฟรีโฟลตเป็น 15%
“เจริญโภคภัณฑ์โฮลดิ้ง” ขายบิ๊กล็อต MAKRO จำนวน 160 ล้านหุ้น สัดส่วน 1.51% ให้กับ “Credit Suisse AG”
25 พ.ย. 2565

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ได้รับแบบรายงานการการจำหน่ายหุ้นของบริษัท สยามแม็คโคร จำกัด (มหาชน) หรือ MAKRO โดยบริษัท เจริญโภคภัณฑ์โฮลดิ้ง จำกัด ซึ่งเป็นการจำหน่าย เมื่อวันที่ 23 พฤศจิกายน 2565 จำนวนหลักทรัพย์ที่จำหน่าย ซึ่งเป็นการขายหุ้นบิ๊กล็อตในจำนวน 160 ล้านหุ้น คิดเป็น 1.5122% ของสิทธิออกเสียงทั้งหมดของกิจการ ขายให้กับ Credit Suisse AG, Singapore Branch
ทั้งนี้ภายหลังการจำหน่ายหลักทรัพย์ในครั้งนี้ บริษัท เจริญโภคภัณฑ์โฮลดิ้ง จำกัด จะถือหุ้น MAKRO คิดเป็นสัดส่วน 16.1822% ของสิทธิออกเสียงทั้งหมดของกิจการ และจำนวนหลักทรัพย์ภายหลังการจำหน่ายของกลุ่มคิดเป็น 84.9523% ของสิทธิออกเสียงทั้งหมดของกิจการ